François Alexandre Frédéric de La Rochefoucauld-Liancourt

François Alexandre Frédéric de La Rochefoucauld-Liancourt (11. tammikuuta 1747 La Roche-Guyon – 27. maaliskuuta 1827 Pariisi) oli ranskalainen herttua, upseeri ja yhteiskunnallinen uudistaja.

De La Rochefoucauld-Liancourt valittiin vuoden 1789 säätyjen yleiskokoukseen, jossa hän yritti turhaan puolustaa monarkiaa hallintomuotona samalla kun edisti sydäntään lähellä olleita sosiaalisia uudistuksia.
 
Kaksi päivää ennen Bastiljin valtausta, 12. heinäkuuta 1789, hän varoitti Ludvig XVI:ta Pariisin tilanteesta, ja kuninkaan kysyttyä, oliko se kapina, hän vastasi, että kyseessä oli vallankumous: "Non, sire, c'est une révolution". La Rochefoucauld'sta tuli 18. heinäkuuta perustuslakia säätävän kansalliskokouksen puhemies. Kun hänet oli asetettu Normandiaan sijoitetun sotilasosaston johtoon, hän tarjosi kuninkaalle turvapaikkaa Rouenissa. Epäonnistuttuaan tässä yrityksessä hän avusti kuningasta suurella rahasummalla.

Ranskalaiset poliitikot
Ranskalaiset herttuat
Ranskan suuren vallankumouksen henkilöt
Ranskan tiedeakatemian jäsenet
Vuonna 1747 syntyneet
Vuonna 1827 kuolleet